Hrvatski sabor
20080423

Važno je što će i Republika Hrvatska osigurati financijski doprinos u proračunu Europske unije, no međutim ukoliko, a ovdje to napominje memorandum, ukoliko dođe do toga da se ne mogu, da ne možemo izvršiti financiranje odgovarajućim instrumentima u zajednici, mogu se naći dodatna sredstva za to u okviru Europske zajednice, ali će se tada potpisati jedan novi tzv. financijski memorandum o tom sudjelovanju. Evo iz svega što je ovdje i predlagatelj izrekao i što stoji u ovom memorandumu, svakako da će klub Hrvatske demokratske zajednice podržati donošenje ovoga Zakona o potvrđivanju Memoranduma o razumijevanju između Europske zajednice i Republike Hrvatske u programu zajednice Media 2007. do 2013. godine.